pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"ปัญหาประชาชน รอไม่ได้.  ต้องทำได้ไว ทำได้จริง "
วันอังคารที่ 4 กุมภาพันธ์ 2563
"ปัญหาประชาชน รอไม่ได้.  ต้องทําได้ไว ทําได้จริง "
"ปัญหาประชาชน รอไม่ได้.  ต้องทําได้ไว ทําได้จริง " "อลงกรณ์บัญชาการแก้ปัญหาภัยแล้ง ชาวด่านขุนทด โคราช 250 ครัวเรือน ได้ภายใน 24 ชั่วโมง"
วันอาทิตย์ที่ 2 กุมภาพันธ์ 2563 เวลา 18.00 น.ราษฎรบ้านดอนใหม่ หมู่ที่ 4 ตําบลตะเคียน อําเภอด่านขุนทด จังหวัดนครราชสีมา 250 ครัวเรือน นําโดย จสต.เฉลิม เทียนขุนทด อดีตผู้สมัคร สส.พรรคประชาธิปัตย์เขต 13 จังหวัดนครราชสีมา ได้แจ้งเรื่องร้องทุกข์ผ่านมายัง บลูเฮ้าส์(Blue house ) ศูนย์รับเรื่องราวร้องทุกข์พรรคประชาธิปัตย์ ตามนโยบายหัวหน้าพรรคนายจุรินทร์ ลักษณวิศิษฏ์ จากนั้นทางศูนย์ฯได้รายงานด่วนมายังนายอลงค์กรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ว่า ราษฎรกําลังได้รับความเดือดร้อนจากภัยแล้ง เมื่อแหล่งน้ําดิบสําหรับการอุปโภค-บริโภค และการประปา ของหมูบ้าน ได้เกือบแห้งขอด แล้วและน่าจะใช้ได้ไม่ถึง 7 วัน จึงร้องขอความช่วยเหลือโดยด่วน
หลังจากนั้นนายอลงกรณ์ได้ประสานความช่วยเหลือจากส่วนราชการที่เกี่ยวข้องในทันที อันได้แก่ นายสมเกียรติ หนูแก้ว ผอ.สํานักชลประทาน ที่ 8 นายเข้มแข็งยุติธรรมดํารง อธิบดีกรมส่งเสริมการเกษตร และนายฉัตรณรงค์ ศิริพร ป้องกันและบรรเทาสาธารณภัยจังหวัดนครราชสีมา เป็นต้น ทั้งนี้นายอลงกรณ์ได้เน้นย้ํานโยบายของนายเฉลิมชัย ศรีอ่อน รมว.เกษตรฯ ที่มอบเป็นหลักในการปฏิบัติงานไว้ว่า "ปัญหาประชาชน รอไม่ได้ "
รุ่งขึ้น 8.30 น. ของวันจันทร์ที่ 3 กุมภาพันธ์ 2563 สํานักชลประทานที่ 8 ได้มอบหมายให้โครงการชลประทานนครราชสีมา ร่วมกับนายไพฑูรย์ มหาชื่นใจ นายอําเภอด่านขุนทด นายสุรศักดิ์ ขันตีปลัดป้องกัน และหน่วยงานที่เกี่ยวข้อง พร้อมชาวบ้าน กว่า 70 คน ร่วมตรวจสอบสระน้ําบ้านโนนเก่า ได้พบว่า อยู่ในสภาพแห้งขอดจริง. และพบว่าเป็นพื้นที่อยู่นอกเขตพื้นที่ชลประทาน จึงได้หาแนวทางให้ความช่วยเหลือและสนับสนุนดังนี้
1. ระยะเร่งด่วน/ให้ทรัพยากรน้ําบาดาลสนับสนุนปรับปรุงบ่อบาดาลเดิมให้มีน้ําใช้ในฤดูแล้งนี้ โดยทรัพยากรฯจังหวัด จะเริ่มดําเนินการทันทีในวันที่ 4 กุมภาพันธ์ 2563
2. เร่งการแก้ไขระบบวาล์ว ที่เชื่อมต่อกับ สระอีกหนึ่งสระที่ห่างออกไป ประมาณ 500 เมตร และมีน้ําให้พอใช้ได้ ประมาณ 1 เดือน เพื่อเชื่อมระบบน้ํา ให้ไหลมาเติม ในสระที่แห้ง
3. ระยะกลาง ควรขุดแก้มลิงเดิมของหมู่บ้านซึ่งมีความตื้นเขินให้มีความลึกมากขึ้นเพื่อสามารถชักน้ําจากลําเชียงไกรมามาเติมให้มีปริมาณน้ําเพียงพอต่อการอุปโภคบริโภคต่อไป ซึ่งทางสํานักชลประทานที่ 8 ได้สั่งการให้โครงการชลประทานนครราชสีมา เร่งรัดออกแบบ เพื่อจัดเข้าแผนงานขอรับการสนับสนุนงบประมาณ ต่อไป
ทั้งนี้ นายอลงกรณ์ได้กล่าวขอบคุณหน่วยงานที่เกี่ยวข้อง และพร้อมย้ําแนวทาง"ปัญหาประชาชน จะรอไม่ได้ " นายอลงกรณ์กล่าวในที่สุด
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เอกอัครราชทูตคาซัคสถานประจำประเทศไทยเข้าเยี่ยมคารวะนายกรัฐมนตรี
วันจันทร์ที่ 8 มกราคม 2561
เอกอัครราชทูตคาซัคสถานประจําประเทศไทยเข้าเยี่ยมคารวะนายกรัฐมนตรี
เอกอัครราชทูตคาซัคสถานประจําประเทศไทยเข้าเยี่ยมคารวะนายกรัฐมนตรี
วันนี้ (8 ม.ค.61) เวลา 13.30 น. นางสาวราอูชัน เยสบูลาโตวา (H.E. Ms. Raushan Yesbulatova) เอกอัครราชทูตคาซัคสถานประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีต่อเอกอัครราชทูตคาซัคสถานฯ ที่ได้รับตําแหน่ง และหวังว่าจะได้ร่วมมือกันอย่างใกล้ชิดในการส่งเสริมความสัมพันธ์ระหว่างไทยกับคาซัคสถานให้มีความแน่นแฟ้นในทุกระดับ ทั้งสองฝ่ายพึงพอใจกับผลการประชุมคณะกรรมาธิการร่วมเพื่อความร่วมมือทวิภาคีไทย-คาซัคสถาน ครั้งที่ 3 ที่กรุงอัสตานา เมื่อเดือนมิถุนายนที่ผ่านมา โดยเห็นว่าทั้งสองฝ่ายควรร่วมมือเพื่อติดตามผลการประชุมดังกล่าวให้เกิดผลเป็นรูปธรรมต่อไป
ออท.คาซัคสถานรู้สึกเป็นเกียรติที่นายกรัฐมนตรีให้เข้าพบ พร้อมแสดงความชื่นชมประเทศไทยเป็นประเทศที่สวยงาม ประชาชนไทยมีความเป็นมิตร และคาดการณ์ว่าเศรษฐกิจไทยมีแนวโน้มที่ดีขึ้น ทั้งนี้ออท.คาซัคสถานได้มีโอกาสเดินทางเมืองพัทยา และจังหวัดภูเก็ต เพื่อไปเยี่ยมชมธุรกิจการท่องเที่ยว ซึ่งจะเป็นประโยชน์ในการส่งเสริมความร่วมมือด้านการท่องเที่ยวระหว่างสองประเทศ เนื่องจากประเทศไทยเป็นแหล่งท่องเที่ยวที่ได้รับความนิยมจากชาวคาซัคสถาน โดยนายกรัฐมนตรีหวังว่าจะมีนักท่องเที่ยวชาวคาซัคสถานเพิ่มขึ้นอย่างต่อเนื่องในอนาคต ซึ่งจะมีส่วนส่งเสริมความสัมพันธ์ระดับประชาชนระหว่างสองประเทศ
สําหรับความร่วมมือด้านการค้า การลงทุน ออท.คาซัคสถานกล่าวว่าคาซัคสถานนําเข้าข้าวและยางพาราจากไทย โดยนายกรัฐมนตรีเห็นว่าทั้งสองฝ่ายควรเร่งรัดการจัดทําความตกลงทางการค้าและความร่วมมือทางเศรษฐกิจไทย-คาซัคสถาน ซึ่งจะมีส่วนสําคัญเพื่อช่วยกระชับความสัมพันธ์ทางเศรษฐกิจระหว่างสองประเทศให้ใกล้ชิดยิ่งขึ้น นอกจากนี้ไทยมีแผนจะจัดตั้ง Rubber City ในจังหวัดสงขลา ทางภาคใต้ของไทย เพื่อเป็นฐานการผลิตผลิตภัณฑ์จากยางพารา ซึ่งมีที่ตั้งใกล้แหล่งวัตถุดิบและมีโครงสร้างสาธารณูปโภคพื้นฐานรองรับ จึงขอเชิญชวนนักธุรกิจคาซัคสถานที่มีความสนใจเข้าร่วมลงทุนในโครงการดังกล่าว
โอกาสนี้นายกรัฐมนตรีแสดงความยินดีกับคาซัคสถานต่อความสําเร็จของงาน Astana Expo 2017 ที่ผ่านมา ซึ่งเน้นความสําคัญของพลังงานสําหรับอนาคต ทั้งนี้ ออท.คาซัคสถาน กล่าวว่าคาซัคสถานยินดีที่จะส่งเสริมความร่วมมือทางวิชาการ ตลอดจนการแลกเปลี่ยนข้อมูลและประสบการณ์ด้านพลังงานซึ่งคาซัคสถานมีความเชี่ยวชาญให้แก่ประเทศไทย
ในตอนท้ายนายกรัฐมนตรีแสดงความขอบคุณคาซัคสถานที่สนับสนุนท่าทีไทยในเวที OIC มาโดยตลอด และยืนยันว่าไทยพร้อมให้ความร่วมมือกับคาซัคสถานและ OIC ในทุกโอกาส เพื่อขยายความร่วมมือภายใต้กรอบ OIC โดยเฉพาะในสาขาที่ไทยมีความเชี่ยวชาญและอยู่ความสนใจของ OIC อาทิ สาธารณสุข การเกษตร การศึกษา อาหาร และอุตสาหกรรม ซึ่งออท. คาซัคสถานย้ําว่าประเทศคาซัคสถานพร้อมสนับสนุนประเทศไทยในเวทีสากล
ก่อนจบการสนทนา ทั้งสองฝ่ายเห็นพ้องว่าควรมีการแลกเปลี่ยนการเยือนระหว่างกัน เพื่อส่งเสริมความสัมพันธ์และความร่วมมือในทุกระดับต่อไป
****************
รัฐบาลไทย-ข่าวทำเนียบรัฐบาล-​สธ.ตั้งศูนย์ปฏิบัติการยุติวัณโรคระดับจังหวัดเน้นการดูแลรักษาเข้มข้นรายบุคคล
วันพฤหัสบดีที่ 16 พฤศจิกายน 2560
​สธ.ตั้งศูนย์ปฏิบัติการยุติวัณโรคระดับจังหวัดเน้นการดูแลรักษาเข้มข้นรายบุคคล
กระทรวงสาธารณสุขตั้งศูนย์ปฏิบัติการยุติวัณโรคระดับจังหวัดเน้นการดูแลเข้มรายบุคคล โดยยึดผู้ป่วยเป็นศูนย์กลาง ให้มีอัตราความสําเร็จการรักษาไม่ต่ํากว่าร้อยละ 90 ลดอัตราอุบัติการณ์วัณโรคของไทยให้เหลือ 88 ต่อประชากร 100,000 คน สิ้นปี พ.ศ. 2564
กระทรวงสาธารณสุขตั้งศูนย์ปฏิบัติการยุติวัณโรคระดับจังหวัดเน้นการดูแลเข้มรายบุคคล โดยยึดผู้ป่วยเป็นศูนย์กลาง ให้มีอัตราความสําเร็จการรักษาไม่ต่ํากว่าร้อยละ90ลดอัตราอุบัติการณ์วัณโรคของไทยให้เหลือ88ต่อประชากร100,000คน สิ้นปี พ.ศ.2564
วันนี้(16 พฤศจิกายน 2560)ศาสตราจารย์ คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ร่วมการประชุมรัฐมนตรีระดับโลกเรื่อง "ยุติวัณโรคเพื่อการพัฒนาอย่างยั่งยืน (The Global Ministerial Conference “Ending TB in the Sustainable Development Era : A Multisectoral Response”) ระหว่างวันที่ 16-17 พฤศจิกายน 2560 ที่กรุงมอสโก สหพันธรัฐรัสเซีย เพื่อให้ประเทศสมาชิกขององค์การสหประชาชาติและองค์การอนามัยโลกเร่งรัดการใช้ยุทธศาสตร์ยุติวัณโรคอย่างครอบคลุม รวมทั้งการแลกเปลี่ยนความรู้ทางวิชาการ เทคโนโลยีด้านต่างๆ และสร้างเครือข่ายการทํางานกับผู้เชี่ยวชาญด้านวัณโรคขององค์กรต่างๆ ตลอดจนติดตามความก้าวหน้าการดําเนินงานการแก้ไขปัญหาวัณโรคของแต่ละประเทศ ให้สอดคล้องตามทิศทางยุทธศาสตร์การยุติวัณโรค และเป้าหมายการพัฒนาอย่างยังยืน ให้บรรลุเป้าหมายลดอุบัติการณ์วัณโรคให้ต่ํากว่า10ต่อแสนประชากรโลกภายในปี พ.ศ.2578ตามที่องค์การอนามัยโลกกําหนด
สําหรับประเทศไทยข้อมูลล่าสุดปี 2560 มีผู้ป่วยวัณโรค ขึ้นทะเบียนรักษา67,193ราย คิดเป็นอัตราความครอบคลุมการรักษาวัณโรคเพียงร้อยละ59.4เพื่อให้การดําเนินงานบรรลุเป้าหมายตามที่องค์การอนามัยโลกกําหนด กระทรวงสาธารณสุขได้ให้ทุกจังหวัดตั้งศูนย์ปฏิบัติการยุติวัณโรคโดยมีนายแพทย์สาธารณสุขจังหวัดเป็นผู้อํานวยการศูนย์ โดยจะเน้นที่การดูแลรักษาอย่างเข้มข้นเป็นรายบุคคลด้วยแนวทางการดูแลผู้ป่วยเป็นศูนย์กลางให้มีอัตราความสําเร็จการรักษาไม่ต่ํากว่าร้อยละ90ของผู้ป่วยที่เข้ารับการรักษา
นอกจากนี้จะต้องดําเนินการเร่งรัดการค้นหา วินิจฉัย พร้อมทั้งเร่งรัดการเข้าถึงบริการตรวจวินิจฉัยในกลุ่มเสี่ยงวัณโรค 6 กลุ่ม ได้แก่ ผู้ต้องขังในเรือนจํา ผู้สัมผัสผู้ป่วยวัณโรค ผู้ติดเชื้อเอชไอวี ผู้สูงอายุ ผู้ป่วยเบาหวาน และบุคลากรสาธารณสุขให้ครอบคลุมร้อยละ90เพื่อลดอัตราอุบัติการณ์ของวัณโรคในประเทศไทยให้เหลือ88ต่อประชากร100,000คน สิ้นปี พ.ศ.2564
*********************** 16 พฤศจิกายน 2560
รัฐบาลไทย-ข่าวทำเนียบรัฐบาล-การบริหารจัดการน้ำในพื้นที่น้ำท่วมซ้ำซาก
วันอังคารที่ 10 กันยายน 2562
การบริหารจัดการน้ําในพื้นที่น้ําท่วมซ้ําซาก
วันจันทร์ที่ 9 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
แนวทางการบริหารจัดการทรัพยากรน้ําในพื้นที่ประสบปัญหาน้ําท่วมซ้ําซาก เน้นหลักการปรับตัวเข้ากับระบบนิเวศเพื่อลดความเสียหาย เช่น ผันน้ําเข้าทุ่งช่วงฤดูน้ําหลาก สร้างอาชีพใหม่ ทั้งการทําประมงระยะสั้นและปลูกพืชลอยน้ํา ส่วนในระยะกลางและระยะยาว เน้นแก้ไขปัญหาที่สอดคล้องกับพื้นที่และความต้องการของชุมชน เช่น ก่อสร้างแหล่งกักเก็บและระบายน้ําให้ทั่วถึงและเชื่อมโยงกัน นอกจากนี้ ยังมีมาตรการทางการเงินการคลังเพื่อบรรเทาความเดือดร้อนของประชาชนและสร้างโอกาสที่เท่าเทียมกัน เช่น การลดดอกเบี้ยเงินกู้ ขยายเวลาชําระหนี้เงินกู้ ให้เงินชดเชย รวมถึงการประยุกต์ใช้แนวคิดกองทุนบริหารจัดการน้ํา หรือ Water Fund ให้เกิดผลเป็นรูปธรรมต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ที่ประชุมร่วม 4 หน่วยงานหลักทางการเงินการคลัง เห็นชอบวงเงินงบประมาณรายจ่าย ประจำปีงบประมาณ พ.ศ. 2564 ในกรอบวงเงิน 3,300,000 ล้านบาท เตรียมเสนอ ครม.พิจารณา 7 ม.ค.63
วันพฤหัสบดีที่ 26 ธันวาคม 2562
ที่ประชุมร่วม 4 หน่วยงานหลักทางการเงินการคลัง เห็นชอบวงเงินงบประมาณรายจ่าย ประจําปีงบประมาณ พ.ศ. 2564 ในกรอบวงเงิน 3,300,000 ล้านบาท เตรียมเสนอ ครม.พิจารณา 7 ม.ค.63
นายกฯ เป็นประธานประชุมพิจารณากําหนดวงเงินงบประมาณรายจ่าย ประจําปีงบประมาณ พ.ศ. 2564 เห็นชอบวงเงินงบประมาณรายจ่ายฯ ในกรอบวงเงิน 3,300,000 ล้านบาท เพิ่มขึ้นจากปีงบฯ 63 ร้อยละ 3.1 เตรียมเสนอ ครม. พิจารณา 7 ม.ค.63
วันนี้ (26 ธ.ค.62) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมพิจารณากําหนดวงเงินงบประมาณรายจ่าย ประจําปีงบประมาณ พ.ศ. 2564 โดยมี นายสมคิด จาตุศรีพิทักษ์ รองนายกรัฐมนตรี นายอุตตม สาวนายน รัฐมนตรีว่าการกระทรวงการคลัง และผู้ที่เกี่ยวข้อง เข้าร่วมการประชุม
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยภายหลังการประชุมว่า การประชุมพิจารณากําหนดวงเงินงบประมาณรายจ่าย ประจําปีงบประมาณ พ.ศ. 2564 วันนี้เป็นการประชุมร่วมกันของ 4 หน่วยงานหลักทางการเงินการคลัง ประกอบด้วย สํานักงบประมาณ กระทรวงการคลัง สํานักงานสภาพัฒนาการเศรษฐกิจและสังคมแห่งชาติ และธนาคารแห่งประเทศไทย โดยที่ประชุมมีมติเห็นชอบวงเงินงบประมาณรายจ่ายประจําปีงบประมาณ พ.ศ. 2564 เพื่อนําเสนอคณะรัฐมนตรีพิจารณาให้ความเห็นชอบในวันอังคารที่ 7 มกราคม 2563 โดยเป็นวงเงินจํานวน 3,300,000 ล้านบาท เพิ่มขึ้นจากปีงบประมาณ พ.ศ. 2563 จํานวน 100,000 ล้านบาท หรือเพิ่มขึ้นร้อยละ 3.1 โดยเป็นประมาณการรายได้สุทธิรัฐบาล จํานวน 2,777,000 ล้านบาท และเงินกู้เพื่อชดเชยการขาดดุล จํานวน 523,000 ล้านบาท ภายใต้สมมติฐานทางเศรษฐกิจในปี 2564 อัตราการขยายตัวทางเศรษฐกิจในช่วงร้อยละ 3.1 – 4.1 อัตราเงินเฟ้อ ร้อยละ 0.7 – 1.7
ทั้งนี้ งบประมาณรายจ่ายประจําปีงบประมาณ พ.ศ. 2564 ยังคงเป็นนโยบายขาดดุลงบประมาณ โดยมุ่งเน้นการปรับโครงสร้างทางเศรษฐกิจและสังคม การลงทุนภาครัฐเพื่อขับเคลื่อนให้เศรษฐกิจมีการเติบโตอย่างยั่งยืน ต่อเนื่อง และมีเสถียรภาพ มีการกระจายความเจริญสู่ภูมิภาค เพื่อสร้างความเข้มแข็งให้เศรษฐกิจฐานราก และลดความเหลื่อมล้ําทางเศรษฐกิจและสังคม
“รายละเอียดของกรอบวงเงินงบประมาณรายจ่ายประจําปีงบประมาณ พ.ศ. 2564 ทั้งหมดจะนําเสนอคณะรัฐมนตรีวันที่ 7 มกราคม 2563 เมื่อคณะรัฐมนตรีมีมติเห็นชอบแล้ว จะได้มีการแถลงรายละเอียดของรายได้ และรายจ่ายของแต่ละหมวดต่อไป” โฆษกประจําสํานักนายกรัฐมนตรีกล่าว
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม เตรียมลงพื้นที่อำนวยความยุติธรรมให้กับประชาชนในจังหวัดสิงห์บุรี
วันศุกร์ที่ 15 กันยายน 2560
กระทรวงยุติธรรม เตรียมลงพื้นที่อํานวยความยุติธรรมให้กับประชาชนในจังหวัดสิงห์บุรี
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมทางไกลผ่านจอภาพ (Video Conference System) กับหน่วยงานในสังกัดกระทรวงยุติธรรมในพื้นที่จังหวัดสิงห์บุรีและจังหวัดพระนครศรีอยุธยา
เมื่อวันศุกร์ที่ ๑๕ กันยายน ๒๕๖๐ เวลา ๑๑.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมทางไกลผ่านจอภาพ (Video Conference System)
กับหน่วยงานในสังกัดกระทรวงยุติธรรมในพื้นที่จังหวัดสิงห์บุรีและจังหวัดพระนครศรีอยุธยา
โดยหัวหน้าหน่วยงานในสังกัดกระทรวงยุติธรรมในพื้นที่จังหวัดสิงห์บุรี
ได้นําเสนอผลการดําเนินงานในด้านการให้บริการประชาชนของสํานักงานยุติธรรมจังหวัดสิงห์บุรี
การขับเคลื่อนการดําเนินงานของศูนย์ยุติธรรมชุมชน
รวมถึงการดําเนินงานของหน่วยงานในสังกัดกระทรวงยุติธรรมในพื้นที่จังหวัดสิงห์บุรี ประกอบด้วย
สํานักงานคุมประพฤติจังหวัดสิงห์บุรี สถานพินิจและคุ้มครองเด็กและเยาวชนจังหวัดสิงห์บุรี
เรือนจําจังหวัดสิงห์บุรี สํานักงานบังคับคดีจังหวัดสิงห์บุรี สํานักงานคุ้มครองสิทธิและเสรีภาพ ภาค ๑
และสํานักงานคณะกรรมการป้องกันและปราบปรามยาเสพติด ภาค ๑
ปลัดกระทรวงยุติธรรม ได้กล่าวถึงการดําเนินงานในพื้นที่ ว่า
ขอให้สํานักงานยุติธรรมจังหวัดสิงห์บุรี เป็นหน่วยงานหลักในการประสานงานร่วมกับส่วนราชการในพื้นที่
รวมทั้งมีการวิเคราะห์สภาพปัญหา และสถานการณ์ด้านการอํานวยความยุติธรรมในพื้นที่
รวมถึงสถิติการติดต่อขอรับบริการของประชาชนในด้านต่าง ๆ อาทิ
การปรึกษากฎหมาย การขอรับความช่วยเหลือจากกองทุนยุติธรรม
และกรณีผู้เสียหายและจําเลยในคดีอาญาที่มาขอรับการเยียวยา
เพื่อเป็นข้อมูลประกอบการพิจารณาปรับปรุง แก้ไข แนวทางการให้ความช่วยเหลือประชาชน
ร่วมกับส่วนราชการในพื้นที่ให้สอดคล้องกับปัญหาที่เกิดขึ้น
และนําไปสู่การพัฒนาการให้บริการของกระทรวงยุติธรรม
ให้ตรงกับความต้องการของประชาชนและมีประสิทธิภาพมากยิ่งขึ้น
ทั้งนี้ นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
พร้อมคณะผู้บริหารกระทรวงยุติธรรม มีกําหนดการลงพื้นที่จังหวัดสิงห์บุรี
ในวันจันทร์ที่ ๑๘ กันยายน ๒๕๖๐ เพื่อพบปะประชาชนรับทราบปัญหา
และหาแนวทางเพื่อช่วยเหลือประชาชนที่ได้รับความเดือดร้อน
พร้อมทั้งเยี่ยมเยียนการปฏิบัติราชการของเจ้าหน้าที่ในสังกัดกระทรวงยุติธรรมในพื้นที่จังหวัดสิงห์บุรี
ภายใต้โครงการตรวจเยี่ยมและติดตามการปฏิบัติงานของสํานักงานยุติธรรมจังหวัด และศูนย์ยุติธรรมชุมชน
ประจําปีงบประมาณ พ.ศ.๒๕๖๐ ครั้งที่ ๔ (ยุติธรรมสู่หมู่บ้าน นําบริการรัฐสู่ประชาชน)
รัฐบาลไทย-ข่าวทำเนียบรัฐบาล-การดื่มน้ำร้อน น้ำขิง และพริก สามารถป้องกันไวรัสโควิด-19 ได้หรือไม่ ??
วันจันทร์ที่ 10 สิงหาคม 2563
การดื่มน้ําร้อน น้ําขิง และพริก สามารถป้องกันไวรัสโควิด-19 ได้หรือไม่ ??
การดื่มน้ําร้อน น้ําขิง และพริก ป้องกันไวรัสโควิด-19 ได้หรือไม่ ??
Q : การดื่มน้ําร้อน น้ําขิง และพริก สามารถป้องกันไวรัสโควิด-19 ได้หรือไม่ ??
A : การดื่มน้ําร้อนไม่ได้ป้องกันไวรัสโควิด-19 ส่วนขิงกับพริกยังไม่มีผลการวิจัยว่าสามารถป้องกันไวรัสโควิด-19 ได้เช่นกัน แต่ทั้งนี้การดื่มน้ํามีประโยชน์อย่างมากต่อร่างกาย ซึ่งควรดื่มน้ําสะอาด ถูกหลักอนามัย
รัฐบาลไทย-ข่าวทำเนียบรัฐบาล-โรงพยาบาล เฮ! ประกันสังคมเร่งรัดจ่ายค่าบริการทางการแพทย์แล้วเสร็จตรงเวลา
วันศุกร์ที่ 13 ธันวาคม 2562
โรงพยาบาล เฮ! ประกันสังคมเร่งรัดจ่ายค่าบริการทางการแพทย์แล้วเสร็จตรงเวลา
สถานพยาบาลในเครือข่ายสํานักงานประกันสังคม เฮ! สปส.เร่งรัดจ่ายค่าบริการทางการแพทย์แล้วเสร็จ พร้อมกําหนดขอบเขตการเบิกจ่ายตรงเวลา ช่วยสถานพยาบาลเกิดสภาพคล่องทางการเงิน ไม่มีปัญหาเรื่องระบบบัญชี ส่งผลให้ผู้ประกันตน ได้รับบริการทางการแพทย์ที่สะดวก รวดเร็ว
เมื่อวันที่ 13 ธันวาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงกรณีที่มีสถานพยาบาลร้องเรียนมายังสํานักงานประกันสังคมว่า สํานักงานประกันสังคมมีหนี้ค้างจ่ายซึ่งเป็นค่าบริการทางการแพทย์กับสถานพยาบาลเป็นเงินรวมจํานวน 3,000 ล้านบาท ทําให้มีผลกระทบทางการเงินกับสถานพยาบาล ซึ่งรัฐมนตรีว่าการกระทรวงแรงงานได้เป็นห่วงในเรื่องนี้ จึงได้สั่งการให้สํานักงานประกันสังคมดําเนินการเร่งรัดการเบิกจ่ายค่าบริการทางการแพทย์ให้กับสถานพยาบาล ซึ่งขณะนี้พบว่า สํานักงานประกันสังคมได้ดําเนินการจ่ายเงินให้สถานพยาบาลครบถ้วนทุกแห่งเป็นที่เรียบร้อยแล้ว
ม.ร.ว.จัตุมงคลฯ ยังได้สั่งการให้สํานักงานประกันสังคม ดําเนินการกําหนดขอบเขตระยะเวลาที่ชัดเจนในการจ่ายเงินค่าบริการทางการแพทย์ให้กับสถานพยาบาล โดยได้แบ่งเป็นรายการค่าบริการทางการแพทย์ ดังนี้ ค่าบริการเหมาจ่าย จ่ายภายในวันที่ 10 ของเดือน โรคภาระเสี่ยงจ่ายภายในวันที่ 20 ของเดือน โรคค่าใช้จ่ายสูง จ่ายภายในวันที่ 25 ของเดือน เกณฑ์คุณภาพตามตัวชี้วัด ปี 2561 จ่ายแล้วสําหรับในปี 2562 กําหนดจ่ายภายในเดือนมกราคม 2563
การดําเนินการกรณีการจ่ายเงินค้างชําระค่าบริการทางการแพทย์ของสํานักงานประกันสังคมแก่สถานพยาบาลให้แล้วเสร็จในครั้งนี้ จะช่วยให้สถานพยาบาลเกิดสภาพคล่องทางการเงิน ไม่มีปัญหาเรื่องระบบบัญชี อันจะส่งผลให้ผู้ประกันตนที่ขึ้นทะเบียนกับสถานพยาบาลนั้น ๆ ได้รับบริการทางการแพทย์ที่สะดวก รวดเร็วและมีประสิทธิภาพมากยิ่งขึ้น
ทั้งนี้ พบว่า ปัจจุบันมีสถานพยาบาลในเครือข่ายสํานักงานประกันสังคมจํานวน 239 แห่งทั่วประเทศ เป็นสถานพยาบาลของรัฐ 160 แห่ง และสถานพยาบาลของเอกชน 79 แห่ง มีผู้ประกันตนมาตรา 33 และมาตรา 39 รวมจํานวนกว่า 13 ล้านคน ทั้งนี้ สามารถสอบถามเพิ่มเติมได้ที่สายด่วนกระทรวงแรงงาน โทร.1506 กด 1 สํานักงานประกันสังคม
------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สํานักงานประกันสังคม – ข้อมูล/
13 ธันวาคม 2562
รัฐบาลไทย-ข่าวทำเนียบรัฐบาล-​นายกรัฐมนตรียินดีร่วมมือกับ UN ในการพัฒนาประเทศอย่างยั่งยืน
วันพฤหัสบดีที่ 18 มกราคม 2561
​นายกรัฐมนตรียินดีร่วมมือกับ UN ในการพัฒนาประเทศอย่างยั่งยืน
​นายกรัฐมนตรียินดีร่วมมือกับ UN ในการพัฒนาประเทศอย่างยั่งยืน
วันนี้ (18 มกราคม 2561) เวลา 13.30 น. นางสาวเดียร์ดรา บอยด์ (Ms. Deirdre Boyd) ผู้ประสานงานสหประชาชาติและผู้แทนโครงการพัฒนาแห่งสหประชาชาติประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับตําแหน่ง ณ ห้องสีม่วง ตึกไทยคู่ฟ้า ทําเนียบรัฐบาล สรุปสาระสําคัญการหารือ ดังนี้
นายกรัฐมนตรีกล่าวชื่นชมนางสาวเดียร์ดรา บอยด์ ผู้ประสานงานสหประชาชาติและผู้แทนโครงการพัฒนาแห่งสหประชาชาติประจําประเทศไทย ที่ได้ปฏิบัติหน้าที่อย่างแข็งขันนับตั้งแต่เข้ารับตําแหน่ง และไทยให้ความร่วมมืออย่างเต็มที่ ซึ่งสหประชาชาติและไทยยังร่วมมือกัน เพื่อสนับสนุนให้ไทยสามารถบรรลุเป้าหมายการพัฒนาที่ยั่งยืน (SDGs)
ผู้ประสานงานสหประชาชาติกล่าวชื่นชมการพัฒนาของประเทศไทย โดยเฉพาะการพัฒนาตามหลักปรัชญาเศรษฐกิจพอเพียง (SEP) ของพระบาทสมเด็จพระปรมินทรมหาภูมิพลอดุลยเดช บรมนาถบพิตร และความสําเร็จของไทยในการเป็นประธานกลุ่ม G77 ซึ่งทางสหประชาชาติยินดีร่วมมือทํางานกับประเทศไทย เพื่อบรรลุเป้าหมายการพัฒนาในทุก ๆ ด้าน
ในโอกาสนี้ ทั้งสองฝ่ายเห็นตรงกันถึงความสําคัญของการบรรลุ SDGs โดยต้องการให้ SDGs สามารถเข้าถึงประชาชนและหน่วยงานทุกภาคส่วน ซึ่งไทยมียุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติ ฉบับที่ 12 ที่จะช่วยปูทางไปสู่การพัฒนาอย่างยั่งยืน อีกทั้งรัฐบาลมีแนวทางการดําเนินงานตามกลไกประชารัฐ ในการทํางานร่วมกับทุกภาคส่วนรวมทั้งทีมงานสหประชาชาติ เพื่อขับเคลื่อนการบรรลุวาระการพัฒนาที่ยั่งยืน พ.ศ. 2573 โดยเฉพาะการขับเคลื่อนผ่านกรอบความร่วมมือหุ้นส่วนระหว่างไทยกับสหประชาชาติ (UNPAF) ฉบับปี พ.ศ. 2560 – 2564 ทั้งนี้ ผู้ประสานงานสหประชาชาติแสดงความยินดีที่ได้ร่วมทํางานกับหน่วยงานต่าง ๆ ของไทย โดยเฉพาะการดําเนินโครงการห้องปฏิบัติการนวัตกรรมภาครัฐ (Government Innovation Lab) ร่วมกับ ก.พ.ร. โดยหวังเป็นอย่างยิ่งว่าจะสามารถยกระดับและขยายความร่วมมือให้ใกล้ชิดและครอบคลุมหลายมิติมากยิ่งขึ้น นอกจากนี้ ยังมุ่งมั่นที่จะดําเนินงานให้สอดคล้องกับบริบทด้านการพัฒนาและสนองต่อความต้องการของประเทศ พร้อมทั้งตั้งใจที่จะผลักดันกรอบความร่วมมือที่มีอยู่ให้เกิดผลอย่างเป็นรูปธรรม โดยจะหารือกับส่วนราชการที่เกี่ยวข้องต่อไป
นายกรัฐมนตรีกล่าวเพิ่มเติมว่าไทยได้น้อมนําแนวทางการพัฒนาตามหลักปรัชญาเศรษฐกิจพอเพียง (SEP) ที่มีส่วนสําคัญให้ไทยบรรลุเป้าหมายแห่งสหัสวรรษ (MDGs) ได้ พร้อมทั้งแบ่งปันประสบการณ์ความสําเร็จให้แก่มิตรประเทศที่สนใจ และไทยเห็นว่าทางสหประชาชาติมีศักยภาพที่จะเป็นหุ้นส่วนในการจัดทําเอกสารเผยแพร่แนวปฏิบัติที่ดีของการนํา SEP ไปประยุกต์ใช้เพื่อบรรลุ SDGs ในส่วนที่เกี่ยวข้อง
ในช่วงท้าย ทั้งสองฝ่ายแสดงความยินดีที่จะมีการเปิดสํานักงานภูมิภาคเอเชียและแปซิฟิกเพื่อความร่วมมือใต้-ใต้ (UNOSSC) และแผนการจัดตั้ง Innovation Center ของภูมิภาคในประเทศไทย ซึ่งสอดคล้องและสามารถสนับสนุนนโยบาย Thailand 4.0 โดยต่างขอให้สนับสนุนการทํางานซึ่งกันและกัน
รัฐบาลไทย-รายงานข่าวกรณีโรคติดเชื้อไวรัสโคโรนา 2019 (COVID-19)  ประจำวันที่ 16 มิถุนายน 2563
วันอังคารที่ 16 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19)  ประจําวันที่ 16 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 16 มิถุนายน 2563
วันนี้ (16 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ ไม่มีผู้ติดเชื้อรายใหม่ มีผู้ป่วยกลับบ้านได้ 6 ราย ยอดผู้ป่วยกลับบ้านสะสม 2,993 ราย หรือคิดเป็นร้อยละ 95.47 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 84 ราย หรือร้อยละ 2.68 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,135 ราย
สถานการณ์การติดเชื้อโควิด 19 ของประเทศไทยขณะนี้ผู้ติดเชื้อรายใหม่เป็นคนไทยที่เดินทางกลับมาจากต่างประเทศ และยังคงทยอยเดินทางกลับมาอย่างต่อเนื่อง โดยรัฐบาลได้มีการกําหนดจํานวนผู้ที่เดินทางเข้าประเทศอย่างเหมาะสมเพื่อการบริหารจัดการสถานที่เฝ้าระวังกักตัวและการดูแลของบุคลากรทางการแพทย์เป็นไปอย่างมีประสิทธิภาพ จากข้อมูลผู้เดินทางกลับจากต่างประเทศและเข้ารับการเฝ้าระวังในสถานที่รัฐจัดให้ทั้งในส่วนกลางและภูมิภาคของกรมควบคุมโรค ตั้งแต่เดือนกุมภาพันธ์ ถึง 15 มิถุนายน 2563 มีคนไทยเข้ารับการเฝ้าระวังกักตัวสะสม 28,574 ราย โดยในวันนี้จะมีคนไทยเดินทางกลับจากประเทศแอฟริกาใต้ ญี่ปุ่น อุซเบกิสถาน และกาตาร์ รวม 545 ราย
ภายหลังรัฐบาลได้ผ่อนคลายมาตรการในระยะที่ 4 (15 มิถุนายน 2563) ให้ยกเลิกการจํากัดเวลาออกนอกเคหะสถาน อนุญาตร้านอาหารสามารถจําหน่ายเครื่องดื่มแอลกอฮอล์ได้ จึงมีประชาชนบางส่วนออกมารวมกลุ่มสังสรรค์เพิ่มมากขึ้น นอกจากนี้สถานที่ท่องเที่ยว เช่น สวนสัตว์ สวนน้ํา มีผู้เข้าใช้บริการจํานวนมาก บางแห่งเกิดความแออัด ซึ่งถือเป็นความเสี่ยงสําคัญที่อาจทําให้เกิดการติดเชื้อได้
ดังนั้น ความร่วมมือผู้ประกอบการและประชาชนมีส่วนสําคัญที่จะช่วยลดความเสี่ยงและป้องกันการติดเชื้อโควิด 19 โดยผู้ประกอบการ จะต้องจัดระบบคัดกรองผู้เข้ารับบริการ บริหารจัดการพื้นที่เพื่อลดความแออัด จัดลงทะเบียนผู้ที่เข้าใช้บริการเข้า – ออกพื้นที่ ผ่านแพลทฟอร์มและแอปพลิเคชั่น “ไทยชนะ” ที่ภาครัฐจัดทําขึ้น เพื่อนําไปพัฒนากิจการและสถานที่ให้เป็นไปตามมาตรฐาน และหากพบผู้ติดเชื้อ กรมควบคุมโรคจะใช้เป็นข้อมูลในการติดตามผู้สัมผัสเพื่อนําเข้าสู่ระบบการเฝ้าระวัง ป้องกัน ควบคุมโรค ส่วนประชาชนขอให้ตระหนักและระมัดระวังตนเองมากขึ้น ออกนอกบ้านทุกครั้งต้องสวมหน้ากากอนามัย/หน้ากากผ้า งดการเอามือสัมผัสใบหน้า จมูก ปาก พกแอลกอฮอล์เจลล้างมือ เว้นระยะห่าง หลีกเลี่ยงการเข้าไปสถานที่แออัด คนรวมกันมากๆ เพื่อความปลอดภัย หากมีไข้หรืออาการทางเดินหายใจ เช่น ไอ จาม หอบเหนื่อยให้หยุดพักรักษาตัว ไม่ออกไปในที่สาธารณะ ถ้าอาการไม่ดีขึ้นให้พบแพทย์ตรวจรักษา